Bilješka: podaci iz provedbe europskih razvojnih fondova na dan 31. prosinca 2016. (obveze i plaćanja) i prognoze za razdoblje od 2017. do 2019.

U grafikonu u nastavku prikazani su opći trend u bruto obvezama i plaćanjima u razdoblju od 1999. do 2016. te projekcije za razdoblje od 2017. do 2019. (kumulativni iznosi Komisije i EIB-a).

U ovom su dokumentu predstavljene prognoze financijske provedbe ERF-ova (8.–11. ERF) za razdoblje od 2017. do 2019. Osim toga, navodi se neobvezujuća procjena doprinosa država članica ERF-u za 2020. i 2021.

U skladu s člankom 7. stavkom 1. Internog sporazuma o 11. ERF-u i člankom 21. stavkom 2. Uredbe Vijeća (EU) 2015/323 o financijskoj uredbi koja se primjenjuje na 11. europski razvojni fond (dalje u tekstu „Financijska uredba o 11. ERF-u”), Komisija u ovom dokumentu iznosi procjene obveza, plaćanja i doprinosa za razdoblje od 2017. do 2019., pritom uzimajući u obzir prognoze Europske investicijske banke (EIB).

* Članak 21. stavak 2. Financijske uredbe o 11. ERF-u (EU 2015/323): indikativna, neobvezujuća prognoza na temelju statističkog pristupa za očekivane godišnje iznose doprinosa za godine n + 3 i n + 4.

5.Prognoze financijske provedbe za 2017., 2018. i 2019.

Ažurirane prognoze navedene su u prilozima 1., 2. i 3.

Procjene preuzetih obveza i plaćanja za 2017. koje su navedene u Komunikaciji iz lipnja 2017. korigirane su naviše, na temelju posljednjih prognoza.

Uz visoku razinu obveza 2017. se očekuju rekordna plaćanja iz ERF-a. Stoga je za 11. ERF vjerojatno da će na kraju razdoblja provedbe sve obveze biti preuzete.

No s obzirom na to da očekivani rekordni rezultati u pogledu preuzetih obveza u 2017. slijede nakon rekordnih rezultata u 2016., to će stvoriti dodatni pritisak na ionako ograničeno stanje riznice u razdoblju 2017.–2019., kao što je vidljivo u Prilogu 3. (uz negativni saldo za Komisiju na kraju godine ili saldo gotovo jednak nuli).

Budući da se funkcioniranje 11. ERF-a ustalilo, dugoročne prognoze preuzetih obveza manje osciliraju. Stoga je Komisiji lakše predložiti ujednačavanje doprinosa država članica od 2018. Ujednačavanje doprinosa ključan je zahtjev država članica.

U Prilogu 1. prikazane su prognoze obveza, u Prilogu 2. prognoze plaćanja, a u Prilogu 3. financijska situacija, u usporedbi s prethodnim prognozama za razdoblje 2017.–2019.

U Prilogu 4. prikazani su doprinosi za 2017., a u Prilogu 5. doprinosi za 2018., po obroku i po državi članici.

U Prilogu 6. prikazani su godišnji doprinosi za razdoblje 2017.–2021. po državi članici.

5.1.Prilog 1.: prognoze obveza za 2017., 2018. i 2019. (u milijunima EUR)

2017. 2018. 2019. Komunikacija lipanj 2017. Komunikacija listopad 2017. Komunikacija lipanj 2017. Komunikacija listopad 2017. Komunikacija listopad 2017. Regije Istočna i južna Afrika 1 528 1 661 Zapadna i središnja Afrika 1 943 2 237 Latinska Amerika i Karibi 352 280 Pacifik 230 191 Međuzbroj* 4 052 4 369 Ostalo Instrument za mir, ljudska prava 427 401 EU-Afrika, Instrument mirovne pomoći za Afriku 430 437 Planet i blagostanje 367 814 Resursi, evaluacija, proces 187 337 GU ECHO, EACEA, GU EAC 166 152 Međuzbroj* 1 576 2 142 Ukupno Europska komisija* 5 629 6 510 4 550 5 550 4 855 Investicijski instrument 775 700 800 800 850 Subvencije za kamate (**) 80 90 80 80 80 Ukupno EIB* 855 790 880 880 930 UKUPNO Europska komisija + EIB* 6 484 7 300 5 430 6 430 5 785

* Zbroj pojedinačnih zaokruženih iznosa može se zbog zaokruživanja neznatno razlikovati od odgovarajućih ukupnih iznosa

** Uključujući subvencije za kamatne stope u okviru prethodnih ERF-ova

5.2.Prilog 2.: prognoze plaćanja za 2017., 2018. i 2019. (u milijunima EUR)

2017. 2018. 2019. Komunikacija lipanj 2017. Komunikacija listopad 2017. Komunikacija lipanj 2017. Komunikacija listopad 2017. Komunikacija listopad 2017. Regije Istočna i južna Afrika 1 229 1 188 Zapadna i središnja Afrika 1 606 1 604 Latinska Amerika i Karibi 199 177 Pacifik 113 95 Međuzbroj* 3 148 3 064 Ostalo Instrument za mir, ljudska prava 146 188 EU-Afrika, Instrument mirovne pomoći za Afriku 344 362 Planet i blagostanje 105 242 Resursi, evaluacija, proces 142 274 GU ECHO, EACEA, GU EAC 179 173 Međuzbroj* 916 1 240 Ukupno Europska komisija* 4 064 4 304 4 600 4 600 4 600 Investicijski instrument 500 500 525 525 550 Subvencije za kamate (**) 40 20 40 30 30 Ukupno EIB* 540 520 565 555 580 UKUPNO Europska komisija + EIB* 4 604 4 824 5 165 5 155 5 180

* Zbroj pojedinačnih zaokruženih iznosa može se zbog zaokruživanja neznatno razlikovati od odgovarajućih ukupnih iznosa.

** Uključujući subvencije za kamatne stope u okviru prethodnih ERF-ova

5.3.Prilog 3.: Financijska situacija, prognoze za 2017.–2019. i neobvezujuće procjene za razdoblje 2020.–2021. (u milijunima EUR):